CELEX: 32006R1489
Language: el
Date: 2006-10-09 00:00:00
Title: Κανονισμός (ΕΚ) αριθ. 1489/2006 της Επιτροπής, της 9ης Οκτωβρίου 2006 , σχετικά με τον καθορισμό των επιτοκίων που θα εφαρμοστούν για τον υπολογισμό των δαπανών χρηματοδότησης των παρεμβάσεων που συνίστανται σε αγορά, αποθεματοποίηση και διάθεση των αποθεμάτων, για το λογιστικό έτος 2007 του ΕΓΤΕ

10.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/11
            
         
      ΚΑΝΟΝΙΣΜΌΣ (ΕΚ) αριθ. 1489/2006 ΤΗΣ ΕΠΙΤΡΟΠΉΣ
   
   της 9ης Οκτωβρίου 2006
   σχετικά με τον καθορισμό των επιτοκίων που θα εφαρμοστούν για τον υπολογισμό των δαπανών χρηματοδότησης των παρεμβάσεων που συνίστανται σε αγορά, αποθεματοποίηση και διάθεση των αποθεμάτων, για το λογιστικό έτος 2007 του ΕΓΤΕ
   Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 1883/78 του Συμβουλίου, της 2ας Αυγούστου 1978, περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» (1), και ιδίως το άρθρο 5,
   Εκτιμώντας τα ακόλουθα:
   
               (1)
            
            
               Δυνάμει του άρθρου 3 παράγραφος 1 στοιχείο β) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (2), οι παρεμβάσεις για τη ρύθμιση των αγορών γεωργικών προϊόντων χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ).
            
         
               (2)
            
            
               Το άρθρο 4 παράγραφος 1 στοιχείο α) του κανονισμού (ΕΚ) αριθ. 884/2006 της Επιτροπής, της 21ης Ιουνίου 2006 για τις λεπτομέρειες εφαρμογής του κανονισμού (ΕΚ) αριθ. 1290/2005 του Συμβουλίου, όσον αφορά τη χρηματοδότηση των παρεμβάσεων υπό τη μορφή δημόσιας αποθεματοποίησης του ΕΓΤΕ και τη λογιστική καταχώριση των ενεργειών δημόσιας αποθεματοποίησης από τους οργανισμούς πληρωμών των κρατών μελών (3), προβλέπει ότι οι δαπάνες για τα χρηματοοικονομικά έξοδα που πραγματοποιούν τα κράτη μέλη κατά την κινητοποίηση κεφαλαίων για την αγορά προϊόντων καθορίζονται, σύμφωνα με τους όρους του παραρτήματος IV του εν λόγω κανονισμού, βάσει ενιαίου επιτοκίου για την Κοινότητα.
            
         
               (3)
            
            
               Το ενιαίο επιτόκιο για την Κοινότητα αντιστοιχεί στο μέσο όρο των επιτοκίων Euribor προθεσμίας τριών μηνών και δώδεκα μηνών, που καταγράφηκαν κατά τους έξι μήνες που προηγούνται της κοινοποίησης των κρατών μελών η οποία προβλέπεται στο πρώτο εδάφιο του σημείο I.2 του παραρτήματος IV του κανονισμού (ΕΚ) αριθ. 884/2006, σταθμισμένα με συντελεστή ένα τρίτο και δύο τρίτα αντίστοιχα. Το επιτόκιο αυτό πρέπει να καθορίζεται πριν από την έναρξη κάθε λογιστικού έτους του Ευρωπαϊκού Γεωργικού Ταμείου Εγγυήσεων (ΕΓΤΕ).
            
         
               (4)
            
            
               Ωστόσο, όταν το επιτόκιο που κοινοποιείται από ένα κράτος μέλος είναι χαμηλότερο από το ενιαίο επιτόκιο που έχει καθοριστεί για την Κοινότητα, καθορίζεται ένα ειδικό επιτόκιο για το εν λόγω κράτος μέλος σύμφωνα με το παράρτημα IV σημείο I.2 δεύτερο εδάφιο του κανονισμού (ΕΚ) αριθ. 884/2006. Επιπλέον, εάν το κράτος μέλος δεν κοινοποιήσει το μέσο επιτόκιο των οικείων εξόδων τόκων πριν από το τέλος του λογιστικού έτους, η Επιτροπή καθορίζει το επιτόκιο για το εν λόγω κράτος μέλος στο επίπεδο του ενιαίου επιτοκίου που έχει καθοριστεί για την Κοινότητα.
            
         
               (5)
            
            
               Με βάση τις κοινοποιήσεις που έλαβε η Επιτροπή από τα κράτη μέλη, πρέπει να καθοριστούν τα εφαρμοστέα επιτόκια για το λογιστικό έτος 2007 του ΕΓΤΕ, λαμβανομένων υπόψη των εν λόγω διαφορετικών στοιχείων.
            
         
               (6)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τις δαπάνες που αφορούν τα χρηματοοικονομικά έξοδα που πραγματοποίησαν τα κράτη μέλη κατά την κινητοποίηση κεφαλαίων για την αγορά προϊόντων παρέμβασης που καταλογίζονται στο λογιστικό έτος 2007 του Ευρωπαϊκού Γεωργικού Ταμείου Εγγυήσεων (ΕΓΤΕ), τα επιτόκια που προβλέπονται στο παράρτημα IV του κανονισμού (ΕΚ) αριθ. 884/2006, κατ’ εφαρμογή του άρθρου 4 παράγραφος 1 στοιχείο α) του εν λόγω κανονισμού, καθορίζονται σε:
   
               α)
            
            
               2,1 % για το ειδικό επιτόκιο που εφαρμόζεται στη Σουηδία·
            
         
               β)
            
            
               2,3 % για το ειδικό επιτόκιο που εφαρμόζεται στην Τσεχική Δημοκρατία·
            
         
               γ)
            
            
               2,7 % για το ειδικό επιτόκιο που εφαρμόζεται στην Ιρλανδία·
            
         
               δ)
            
            
               2,8 % για το ειδικό επιτόκιο που εφαρμόζεται στην Αυστρία, στη Φινλανδία και στην Πορτογαλία·
            
         
               ε)
            
            
               2,9 % για το ειδικό επιτόκιο που εφαρμόζεται στην Ελλάδα και στην Ιταλία·
            
         
               στ)
            
            
               3,0 % για το ειδικό επιτόκιο που εφαρμόζεται στη Λιθουανία·
            
         
               ζ)
            
            
               3,2 % για το ενιαίο επιτόκιο στην Κοινότητα που εφαρμόζεται στα κράτη μέλη για τα οποία δεν έχει καθοριστεί ειδικό επιτόκιο.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Οκτωβρίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 216 της 5.8.1978, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 695/2005 (ΕΕ L 114 της 4.5.2005, σ. 1).
   
      (2)  ΕΕ L 209 της 11.8.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 320/2006 (ΕΕ L 58 της 28.2.2006, σ. 42).
   
      (3)  ΕΕ L 171 της 23.6.2006, σ. 35.